Hotunan ‘matsafan’ da aka kama a Lagos – Faces International Magazine
Hotunan wasu mutum 41 da ‘yan sandan jihar Lagos suka kama bisa zarginsu da aikata miyagun laifuka da dama.
Rundunar ‘yan sandan Najeriya reshen jihar Lagos da ke kudancin kasar ta kama wasu mutum 41 bisa zarginsu da aikata miyagun laifuka.
Rundunar ‘yan sandan ta ce ana zargin mutanen ne da aikata laifuka da suka hada da tsafi da fashi da makami da kuma satar mutane don kudin fansa a jihar ta Lagos.
A ranar Litinin ne rundunar ‘yan sanda ta fito da mutanen ta nuna wa manema labarai ba tare da boye fuskokinsu ba.
Wani babban jami’in ‘yan sanda na jihar ta Lagos ya shaida wa manema labarai cewa a ranar Talata za a mika ga su ga kotu don yanke musu hukunci.
24 daga cikin su ‘yan kungiyar matsafa ne, yayin da bakwai daga cikin su kuma ‘yan fashi da makami ne.
Sai dai akwai wasu mutum 30 daga cikin su wadanda su an kama su ne a lokacin da suke kokarin daukar doka a hannunsu ta kona ‘matsafan’, inda ‘yan sanda suka yi kokarin hana su, amma sai suka far wa jami’an tsaron ma.
Wannan daya ne daga cikin masu laifin da ake zargi da satar mutane don karbar kudin fansa, ya kuma shaida wa manema labari cewa ko a baya-bayan nan ya kama wani mutum inda ya karbi naira miliyan hudu daga wajen ‘yan uwansa kafin ya sake shi.
Satar mutane don karbar kudin fansa da fashi da makami da tsafe-tsafe na daga cikin manyan matsalolin da suka addabi Najeriya ta fuskar tsaro.
Categories:	Foto Speaks	/ No Responses / by Hassan Usman
NIGERIA PRESIDENCY Shugaban Najeriya Muhammadu Buhari wanda ya shafe fiye da wata uku yana jinya a Landan, ya gana da...